b'\n_START_ARTICLE_\nBendro atradimo metodas\n_START_PARAGRAPH_\nBendro atradimo metodas (angl. co-discovery), kartais dar vadinamas platesne s\xc4\x85voka konstruktyvi s\xc4\x85veika (angl. constructive interaction) \xe2\x80\x93 vartotojo patyrimo bei tinkamumo (angl. usability) testavimo metodas. Metodo esm\xc4\x97 \xe2\x80\x93 moderatoriaus pasi\xc5\xablyt\xc4\x85 u\xc5\xbeduot\xc4\xaf prie kompiuterio vienu metu atlieka du vartotojai: vienas naudojasi tik pele, kitas \xe2\x80\x93 tik klaviat\xc5\xabra. U\xc5\xbeduoties vykdymo metu vartotojai nat\xc5\xabraliai bendrauja, dalinasi pasteb\xc4\x97jimais ir bando pad\xc4\x97ti vienas kitam siekdami bendro u\xc5\xbeduoties tikslo. Tiesa, vartotojai prie\xc5\xa1 testavim\xc4\x85 turi b\xc5\xabti persp\xc4\x97ti, kad, bandant pad\xc4\x97ti ar paai\xc5\xa1kinti, negalima rodyti pir\xc5\xa1tu \xc4\xaf ekrane esant\xc4\xaf objekt\xc4\x85. Be to, metodas netur\xc4\x97t\xc5\xb3 b\xc5\xabti taikomas kaip vienintelis vartotoj\xc5\xb3 tyrimo metodas.'